Kardashianite tõsielupere pakub sotsiaalmeedias suurt huvi ning hiljuti saadi selle kohta ka uut tõestusmaterjali. Nimelt purustas 20-aastane Kylie Jenner Instagrami rekordi.
Seltskonnastaari ja modelli Kylie Jenneri eelmisel nädalal avaldatud foto vastsündinud tütre nimega on kõikide aegade meeldivamaks vajutatud pilt Instagramis. Südamlik kaader kogus ühe päeva jooksul üle 14 miljoni meeldimise.
Populaarsel fotol hoiab väike tütreke ema sõrmest kinni. Roosasse riietatud beebist on näha suu, nina ja natuke põske. Pildi all andis Kylie teada, et tütar sai endale nimeks Stormi Webster.